Document ID: /roh_data/filtered/Billingualer_Corpus_interleaved-de-rm.jsonl.gz/593

This is a text translated from German to Rumantsch Grischun.
Jahresprogramm 2002 der Regierung

Die grossrätliche Vorberatungs-Kommission unterstützt grundsätzlich die Massnahmen der Regierung und empfiehlt dem Grossen Rat, das Jahresprogramm zur Kenntnis zu nehmen.

Die grossrätliche Vorberatungs-Kommission hat sich kürzlich unter dem Präsidium von Grossrat Florian Juon und in Anwesenheit von Regierungspräsidentin Dr. Eveline Widmer-Schlumpf mit dem Jahresprogramm 2002 der Regierung auseinander gesetzt. Das Jahresprogramm umfasst in Anlehnung an das Regierungsprogramm 2001-2004 detailliertere und konkrete Aussagen über die zu realisierenden Massnahmen im Jahr 2002. Die Kommission empfiehlt dem Grossen Rat, das Jahresprogramm zur Kenntnis zu nehmen. Den darin aufgezeigten Massnahmen schliesst sich die Kommission grundsätzlich an.

Verschiedene Zielsetzungen und Massnahmen wurden eingehend diskutiert. Neben der im Programm vorgesehenen Intensivierung der Aussenbeziehungen unterstützt die Kommission ausdrücklich die Erarbeitung einer integrierten Aufgaben- und Finanzplanung. Damit sollen die staatlichen Aktivitäten besser gesteuert werden. Aufgrund des veränderten Umfeldes nach den Terroranschlägen in den Vereinigten Staaten und der Ereignisse von Zug stellte die Kommission Sicherheitsüberlegungen an. Sie nahm davon Kenntnis, dass die Regierung ein umfassendes Sicherheitskonzept für Grossveranstaltungen ausarbeiten lässt. Im Bereich der Umsetzung der Bildungsreform für die Pädagogische Fachhochschule ist nach Auffassung der Kommission Klarheit zu schaffen hinsichtlich der Aufgabenteilung zwischen kantonalen und privaten Mittelschulen.

In zwei Bereichen schlägt die Kommission dem Grossen Rat die Abgabe einer Erklärung vor. In Zusammenhang mit der Umsetzung der Bildungsreform des Jahres 1998 für die allgemeinbildenden Schulen der Sekundarstufe II und für die Pädagogische Fachhochschule bietet der Kanton in Kürze Ausbildungen zum Schulleiter an. Die Mehrheit der Kommission regt an, die Funktionen der Schulleiter sowie deren Subventionierung gesetzlich zu umschreiben. Sodann misst die Kommission der Weiterführung des WEF in Davos ab 2003 grosse Bedeutung bei und verlangt, dass dafür die notwendigen Voraussetzungen geschaffen werden.

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 20.11.2001

Program annual 2002 da la regenza

La cumissiun predeliberanta dal cussegl grond sustegna da princip las mesiras da la regenza e recumonda al cussegl grond da prender conuschientscha dal program annual.

La cumissiun predeliberanta dal cussegl grond è s'occupada dacurt sut il presidi da deputà Florian Juon ed en preschientscha da la presidenta da la regenza, dr. Eveline Widmer-Schlumpf, dal program annual 2002 da la regenza. Il program annual cumpiglia, analog al program da la regenza 2001-2004, indicaziuns detagliadas e concretas davart las mesiras ch'èn da realisar l'onn 2002. La cumissiun recumonda al cussegl grond da prender conuschientscha dal program annual. La cumissiun è da princip d'accord cun las mesiras inditgadas.

Differentas finamiras e mesiras vegnan discutadas detagliadamain. Ultra da l'intensivaziun da las relaziuns cun l'exteriur previsa en il program sustegna la cumissiun expressivamain l'elavuraziun d'ina planisaziun integrada da las incumbensas e da las finanzas. Uschia duain las activitads dal stadi vegnir dirigidas meglier. A basa dals conturns midads suenter ils attentats da terror en ils stadis unids e suenter ils eveniments a Zug ha la cumissiun fatg ponderaziuns davart la segirezza. Ella ha prendì conuschientscha dal fatg che la regenza lascha elavurar in concept da segirezza cumplessiv per occurrenzas grondas. Sin il sectur da la realisaziun da la refurma da la furmaziun per la scol'auta professiunala da pedagogia èsi tenor l'avis da la cumissiun da sclerir la repartiziun da las incumbensas tranter las scolas medias chantunalas e privatas.

En dus secturs propona la cumissiun al cussegl grond da dar in'explicaziun. En connex cun la realisaziun da la refurma da la furmaziun da l'onn 1998 per las scolas da furmaziun generala dal stgalim secundar II e per la scol'auta professiunala da pedagogia porscha il chantun gia prest l'instrucziun da manaders da scola. La pluralitad da la cumissiun intimescha da circumscriver en la lescha las funcziuns dals manaders da scola sco er lur subvenziun. Plinavant dat la cumissiun grond'impurtanza a la cuntinuaziun dal WEF a Tavau a partir da l'onn 2003 e pretenda ch'i vegnian creadas las premissas necessarias.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 20.11.2001